**POZIV ZA NOMINACIJU DUGOROČNIH I KRATKOROČNIH PROMATRAČA U EU MISIJU PROMATRANJA OPĆIH IZBORA U REPUBLICI ZIMBABVE, 23. kolovoz 2023.**

Europska Komisija objavila je poziv za slanje **dugoročnih i kratkoročnih promatrača** u EU misiju promatranja predstojećih općih izbora u **Republici Zimbabve, koji su najavljeni za 23. kolovoz 2023**. Svaka država članica EU pozvana je nominirati **do tri (3) kandidata** na poziciju **dugoročnih promatrača (LTO) i do tri (3) kandidata na poziciju kratkoročnih promatrača (STO) (uključujući i EU Focal Point kandidata).**

Više o EU izbornim promatračkim misijama na web stranici:

<http://eeas.europa.eu/eueom/index_en.htm>

**Od kandidata se zahtijeva:**

* Izvrsno znanje **engleskog jezika** (C1), moguća je telefonska provjera poznavanja engleskog jezika od strane Europske komisije.
* Prethodno iskustvo u zemlji i/ili regiji ili u sličnom kontekstu smatrat će se prednošću
* **Za LTO promatrača:** iskustvo sudjelovanja u najmanje dvije (2) misije promatranja izbora EU (ili drugih međunarodnih organizacija); i/ili iskustvo rada kao član Core Team-a; i/ili završen relevantan izborni trening (poželjno: EODS/NEEDS).
* Država članica može predložiti i jednog LTO kandidata bez prethodnog LTO iskustva u EU EOM
* **Za STO promatrača:** iskustvo sudjelovanja u najmanje jednoj misiji promatranja izbora EU (ili drugih međunarodnih organizacija); i/ili iskustvo u radu kao član Core Team-a; i/ili završen relevantan izborni trening (poželjno: EODS/NEEDS) ili relevantno iskustvo
* Država članica može predložiti i jednog STO kandidata bez prethodnog iskustva u EU EOM
* Dobro vladanje radom na računalu, poznavanje različitih programa;
* Dobro zdravstveno stanje i spremnost na uvjete duljeg radnog vremena u zahtjevnom radnom okruženju, kao i prihvaćanje težih životnih uvjeta po rasporedu u promatračkoj izbornoj misiji;
* Prema pravilima o ulasku u Zimbabve, **promatrači su obavezni predočiti dokaz o potpuno provedenom cijepljenju protiv COVID-19 (sanitarna propusnica) cjepivom koje je odobrila Svjetska zdravstvena organizacija** (World Health Organization)
* Kandidati s već postojećim/kroničnim bolestima koji su u opasnosti od razvoja ozbiljnih komplikacija ako se zaraze COVID-19, trebaju obaviti razgovor sa svojim liječnikom;
* U slučaju promjene termina EU izborne promatračke misije potrebno je biti na raspolaganju;
* Poštivanje EU kodeksa *(Code of Conduct)* za rad izbornih promatračkih misija, kao i izravnih instrukcija Europske Komisije, članova *Core Team-a*, te pružatelja usluga *(Service Provider)* posebno vezano za sigurnost.

**Poželjno je:**

* prethodno iskustvo rada u zemlji i/ili regiji;
* prethodno civilno iskustvo rada u međunarodnim misijama i na području praćenja stanja ljudskih prava
* Iskazana predanost demokraciji i ljudskim pravima.

**Svi prateći detalji o ovoj izbornoj promatračkoj misiji nalaze se u privitku poziva.**

EK snosi sve troškove te vrši konačni izbor među nominiranim kandidatima. U obzir se uzimaju samo prijave putem službene web stranice EU:

https://webgate.ec.europa.eu/eom/roster/home

Ako se kandidat već registrirao, treba svakako **ažurirati s**voj obrazac (CV).

**Kandidat šalje e-mail najavu Ministarstvu vanjskih i europskih poslova RH** na e-mail adresu: [EUpromatraci@mvep.hr](mailto:EUpromatraci@mvep.hr) kojom najavljuje kandidaturu.

U slučaju zaposlenja u javnom sektoru, traži se pisana suglasnost nadređene osobe.

Od pristiglih prijava MVEP RH vrši odabir kandidata za nominaciju, dok konačan odabir vrši EK. Odabrani kandidati dužni su po potrebi odazvati se na poziv u MVEP RH na informiranje pred odlazak u izbornu promatračku misiju, a po povratku dostaviti pisano izvješće o obavljenom promatranju ili prezentirati izvješće.

**Rok za prijavu za EU EOM u Republici Zimbabve je 26. lipnja 2023. do 12:00 sati.**